ਰੌਬਿਨ ਸਿੰਘ (ਕ੍ਰਿਕੇਟਰ)
ਰੋਬਿੰਦਰ ਰਾਮਨਾਰਾਇਣ "ਰੌਬਿਨ" ਸਿੰਘ ਦਾ (ਜਨਮ 14 ਸਤੰਬਰ 1963)ਨੂੰ ਹੋਇਆ ਹੈ। ਓਹ ਇੱਕ ਭਾਰਤੀ ਸਾਬਕਾ ਕ੍ਰਿਕਟਰ ਅਤੇ ਕ੍ਰਿਕਟ ਕੋਚ ਹੈ। ਉਸਨੇ 1989 ਅਤੇ 2001 ਦਰਮਿਆਨ ਇੱਕ ਆਲਰਾਊਂਡਰ ਵਜੋਂ ਇੱਕ ਟੈਸਟ ਅਤੇ 136 ਇੱਕ ਦਿਨਾਂ ਮੈਚਾਂ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ। ਉਸਨੇ 2010 ਤੋਂ ਇੰਡੀਅਨ ਪ੍ਰੀਮੀਅਰ ਲੀਗ ਦੀ ਮੁੰਬਈ ਇੰਡੀਅਨਜ਼ ਅਤੇ 2013 ਤੋਂ ਕੈਰੇਬੀਅਨ ਪ੍ਰੀਮੀਅਰ ਲੀਗ ਦੇ ਬਾਰਬਾਡੋਸ ਟ੍ਰਾਈਡੈਂਟਸ ਦੀ ਕੋਚਿੰਗ ਕੀਤੀ ਹੈ। ਅਤੇ ਉਹ ਆਈਪੀਐਲ ਦੇ ਸ਼ੁਰੂਆਤੀ ਸਾਲ ਵਿੱਚ ਡੇਕਨ ਚਾਰਜਰਜ਼ ਦੀ ਕੋਚਿੰਗ ਵੀ ਕਰ ਚੁੱਕੇ ਹਨ। ਇੱਕ ਖਿਡਾਰੀ ਦੇ ਰੂਪ ਵਿੱਚ, ਉਹ ਆਪਣੀ ਸ਼ਾਂਤ ਸੁਭਾਅ ਅਤੇ ਦਬਾਅ ਵਿੱਚ ਵਧੀਆ ਖੇਡਣ ਦੀ ਯੋਗਤਾ ਲਈ ਜਾਣਿਆ ਜਾਂਦਾ ਸੀ। ਉਸਨੇ ਭਾਰਤੀ ਕ੍ਰਿਕਟ ਨੂੰ ਸੰਸਾਰ ਪੱਧਰੀ ਫੀਲਡਿੰਗ ਵਿੱਚ ਲਿਆਂਦਾ। ਤ੍ਰਿਨੀਦਾਦ ਵਿੱਚ ਇੰਡੋ-ਟ੍ਰਿਨੀਡਾਡੀਅਨ ਮਾਪਿਆਂ ਦੇ ਘਰ ਜਨਮੇ,ਰੌਬਿਨ ਸਿੰਘ 1984 ਵਿੱਚ ਭਾਰਤ ਚਲੇ ਗਏ ਅਤੇ ਮਦਰਾਸ ਯੂਨੀਵਰਸਿਟੀ ਵਿੱਚ ਪੜ੍ਹਾਈ ਕੀਤੀ ਜਿਸ ਦੌਰਾਨ ਉਸਨੇ ਕਲੱਬ ਅਤੇ ਕਾਲਜ ਪੱਧਰੀ ਕ੍ਰਿਕਟ ਖੇਡੀ। ਉਸਨੇ 1988 ਵਿੱਚ ਤਾਮਿਲਨਾਡੂ ਨੂੰ ਰਣਜੀ ਟਰਾਫੀ ਜਿੱਤਣ ਵਿੱਚ ਮਦਦ ਕੀਤੀ, ਅਤੇ ਸੀਜ਼ਨ ਦੇ ਸਭ ਤੋਂ ਨਿਰੰਤਰ ਖਿਡਾਰੀਆਂ ਵਿੱਚੋਂ ਇੱਕ ਸੀ। ਤਾਮਿਲਨਾਡੂ ਨੇ 33 ਸਾਲਾਂ ਬਾਅਦ ਇਹ ਟਰਾਫੀ ਜਿੱਤੀ ਸੀ ਅਤੇ ਉਸ ਤੋਂ ਬਾਅਦ ਇਸ ਨੂੰ ਦੁਬਾਰਾ ਨਹੀਂ ਜਿੱਤਿਆ ਹੈ। ਉਸਨੇ ਤਾਮਿਲਨਾਡੂ ਅਤੇ ਦੱਖਣੀ ਜ਼ੋਨ ਦੋਵਾਂ ਦੀ ਕਪਤਾਨੀ ਕੀਤੀ। ਉਸਨੇ ਆਪਣਾ ਤ੍ਰਿਨੀਦਾਦ ਅਤੇ ਟੋਬੈਗੋ ਪਾਸਪੋਰਟ ਛੱਡ ਦਿੱਤਾ ਤਾਂ ਜੋ ਉਹ ਇੱਕ ਭਾਰਤੀ ਨਾਗਰਿਕ ਬਣ ਸਕੇ ਅਤੇ ਭਾਰਤ ਦੀ ਰਾਸ਼ਟਰੀ ਕ੍ਰਿਕਟ ਟੀਮ ਲਈ ਖੇਡ ਸਕੇ।